paragraph_text: Geoff Lees (Kingsbury, Warwickshire, Engleska, 1. svibnja 1951.) je bivši britanski vozač automobilističkih utrka. Godine 1975. osvojio je naslov prvaka u Formuli Ford 1600. U Europskoj Formuli 2 je povremeno nastupao 1978. i 1980. Godine 1981. odvezao je prvu punu sezonu, gdje je pobjedama na stazama Pau, Spa-Francorchamps i Donington, te postoljima na Mugellu, Misanu i Mantorpu, osvojio naslov prvaka u bolidu Ralt RH6/81-Honda.<ref> Formula 2 Europe 1981 standings - Driver Database. Pristupljeno 30. svibnja 2021. U Formuli 1 je povremeno nastupao od 1978. do 1982., bez da je ikada odvezao punu sezonu. Najbolji rezultat je ostvario na Velikoj nagradi Njemačke 1979., kada je kao zamjena za Jean-Pierrea Jariera u Tyrrellu osvojio sedmo mjesto.<ref> 1979 German Grand Prix F1 Race Results - Stats F1. Pristupljeno 30. svibnja 2021. Godine 1983. osvojio je naslov prvaka u Japanskoj Formuli 2.<ref> Formula 2 Japan 1983 standings - Driver Database. Pristupljeno 30. svibnja 2021. Na utrci 24 sata Le Mansa je nastupao u razmacima od 1982. do 2000., a najbolji rezultat je ostvario 1990. kada je sa suvozačima Masanorijem Sekiyom i Hitoshijem Ogawom u momčadi Toyota Team Tom's, osvojio šesto mjesto.<ref> Le Mans 24 Hours 1990 - Driver Database. Pristupljeno 30. svibnja 2021. Pobjeđivao je na utrkama 1000 km Suzuke, 500 km Suzuke, 1000 km Fujija, 500 km Sugoa, 500 km Monze, 500 km Minea, 4 sata Jarame i 1000 km Monze.